จะถามว่ามีเพศสัมพันธ์กับแฟนครั้งแรก.ป้องกันด้วยวิธีการใส่ถุงยางอนามัยแต่สอดใส่แค่2-3นาทีเองค่ะแล้วก็ไม่ทำต่อ. แต่ตอนนี้ประจำเดือนไม่มาเป็นเดือนแล้วค่ะประจำเดือนมาล่าสุดเมื่อวันที่16กุมภาจนถึงตอนนี้9เมษาแล้วยังไม่มาเรยค่ะ มีโอกาสจะท้องมั้ยค่ะ
สวัสดีค่ะ ในการมีเพศสัมพันธ์ หากฝ่ายชายยังไม่ถึงจุดสุดยอด และยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ แต่หากมีการหลั่งน้ำอสุจิเกิดขึ้น โดยที่ใส่ถุงยางอนามัยป้องกันอยู่ ก็จะมีโอกาสตั้งครรภ์ได้ประมาณ 2%-18% ดังนั้น หากมีการหลั่งน้ำอสุจิเกิดขึ้น ก็ควรตรวจหาการตั้งครรภ์ดูก่อน หากตรวจไม่พบ การที่ประจำเดือนไม่มา ก็จะเกิดจากสาเหตุอื่นๆ เช่น- มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด- มีน้ำหนักเพิ่มขึ้นเร็ว หรือมีโรคอ้วน- การผลิตฮอร์โมนของรังไข่ผิดปกติแนะนำควรรอประจำเดือนไปอีกซักระยะก่อน หากประจำเดือนไม่มานานเกิน 3 เดือน จึงควรไปพบแพทย์เพื่อตรวจหาสาเหตุอื่นๆ เช่น มีภาวะไทรอยด์ฮอร์โมนผิดปกติ มีพังผืดในมดลูกเกิดขึ้น เป็นต้น